CELEX: 62010CA0382
Language: hu
Date: 2011-10-06 00:00:00
Title: C-382/10. sz. ügy: A Bíróság (nyolcadik tanács) 2011. október 6-i ítélete (az Unabhängiger Verwaltungssenat Wien (Ausztria) előzetes döntéshozatal iránti kérelme) — Erich Albrecht, Thomas Neumann, Van-Ly Sundara, Alexander Svoboda, Stefan Toth kontra Landeshauptmann von Wien (Iparpolitika — Élelmiszer-higiénia — 852/2004/EK rendelet — Pék- és cukrászáruk önkiszolgáló értékesítése)

26.11.2011   
            
            
               HU
            
            
               Az Európai Unió Hivatalos Lapja
            
            
               C 347/5
            
         A Bíróság (nyolcadik tanács) 2011. október 6-i ítélete (az Unabhängiger Verwaltungssenat Wien (Ausztria) előzetes döntéshozatal iránti kérelme) — Erich Albrecht, Thomas Neumann, Van-Ly Sundara, Alexander Svoboda, Stefan Toth kontra Landeshauptmann von Wien
   (C-382/10. sz. ügy) (1)
   
   (Iparpolitika - Élelmiszer-higiénia - 852/2004/EK rendelet - Pék- és cukrászáruk önkiszolgáló értékesítése)
   2011/C 347/06
   Az eljárás nyelve: német
   
      A kérdést előterjesztő bíróság
   
   Unabhängiger Verwaltungssenat Wien
   
      Az alapeljárás felei
   
   
      Felperesek: Erich Albrecht, Thomas Neumann, Van-Ly Sundara, Alexander Svoboda, Stefan Toth
   
      Alperes: Landeshauptmann von Wien
   
      Tárgy
   
   Előzetes döntéshozatal iránti kérelem — Unabhängiger Verwaltungssenat Wien — Az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (HL L 139., 1. o.; magyar nyelvű különkiadás 13. fejezet, 34. kötet, 319. o.) II. melléklete 9. fejezete (3) pontjának értelmezése — Az élelmiszer szennyeződéstől való védelme — Kenyér és péksütemény önkiszolgáló pultokban történő árusítása — Valamely tagállamnak a vevők által, a kézzel megérintett az áru visszatételét megakadályozó technikai eszköz bevezetését előíró közigazgatási határozata
   
      Rendelkező rész
   
   Az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet II. melléklete IX. fejezetének (3) pontját úgy kell értelmezni, hogy olyan körülmények között, mint amelyek az alapügyben fennállnak, a pék- és cukrászáruk önkiszolgáló értékesítésére szolgáló pultok esetében önmagában az alapján, hogy a potenciális vásárlók elméletileg puszta kézzel megérinthetik az eladásra kínált élelmiszereket, vagy azokat letüsszenthetik, nem állapítható meg, hogy ezen élelmiszereket nem óvták meg minden olyan szennyeződéstől, amely az élelmiszert emberi fogyasztásra alkalmatlanná, az egészségre ártalmassá, vagy olyan módon szennyezetté teheti, hogy az előállt állapotban ésszerűtlen volna fogyasztását elvárni.
   
      (1)  HL C 274., 2010.10.9.